kardosdrur/scandi-wiki huggingface dataset:
Familie- og Arbejdslivskommissionen

Familie- og Arbejdslivskommissionen var en dansk kommission, der blev nedsat af VK-regeringen i december 2005. Kommissionens formand var dr.jur. Linda Nielsen.

Kommissionens opgave var, med udgangspunkt i danskernes varierede livsstil, at analysere, hvordan det står til med at få familie- og arbejdslivet til at hænge sammen. Som afslutning på arbejdet skulle kommissionen komme med anbefalinger til en mere fleksibel indretning af samfundet og til hvordan det enkelte menneske og den enkelte familie rustes til selv at tage ansvar for, at der skabes en balance mellem arbejdsliv og livet uden for arbejdet. Disse anbefalinger måtte dog ikke være i modstrid med målsætningen om at øge arbejdsudbuddet og beskæftigelsen, ligesom de samlet set ikke måtte medføre offentlige merudgifter. 

Familie- og Arbejdslivskommissionen fremlagde ved afslutningen af arbejdet i maj 2007 i alt 37 anbefalinger, der bl.a. gik på bedre muligheder for pasning af syge børn, fleksibilitet på arbejdspladsen, større frihed i familielivet, bedre offentlig service og etableringen af en såkaldt tidsbank, der giver mulighed for at lønmodtagere kan 'opspare' tid, der senere kan afvikles som fritid.

Kilder og eksterne henvisninger
Etableret i 2005
Danske kommissioner
Absolute Dance opus 31

Absolute Dance opus 31, er en CD-udgivelse og kompilation i serien Absolute Dance udgivet i 2001.

Spor 
 Safri Duo – "Played-A-Live (The Bongo Song)" (Radio Cut)
 Warp Brothers – "We Will Survive" (Single Mix)
 Fragma feat. Maria Rubia – "Everytime You Need Me" (Radio edit)
 D-Devils – "The 6th Gate" (Radio Edit)
 Me & My – "Fly High" (DJ Aligator Club Mix)
 Propane vs. Aquagen – "I See Dead People" (Radio)
 Lucy Pearl – "Don't Mess With My Man" (Mood II Swing Edit)
 Darude – "Out Of Control" (Radio Version)
 Destiny's Child – "Independent Woman Part I" (Maurice's Radion Mix)
 Taiko – "Silence" (Radio Edit)
 Kristine Blond – "Loveshy" (Radio Mix)
 DJ Aligator Project – "Doggy Style" (Radio)
 Balloon – "Monstersound" (Radio Mix #1)
 The Untamed – "Part I & II" (Knights Of NI Mix)
 Afro Medusa – "Pasilda" (Knee DeepRadio)
 Brooklyn Bounce – "Bass, Beats & Melody" (Video Edit)
 Santos – "Camels" (Radio Edit)
 Public Domain- "Operation Blade (Bass In The Place London...)" (7" Radio Edit)
 Mauro Picotto – "Proximus" (Radio Edit)
 XPY – "Left / Right" (Absolute D. Mix)
 Freedom – "Hang On" (Remix)

Eksterne henvisninger 
 Absolute Dance opus 31 front- og backcover 

31
Album fra 2001
Strukturfunktionalisme

Strukturfunktionalisme er en metode indenfor sociologien og antropologien, der fokuserer på at studere de sociale funktioner i en institution for at få en forståelse for hele systemets virken. Strukturfunktionalisterner ser samfundet som bygget op af forskellige uafhængige institutioner, som harmonerer med hinanden. Teoretikere som A. R. Radcliffe-Brown og Bronislaw Malinowski var med til at grundlægge retningen, med stærk påvirkning af Emile Durkheim og Max Weber.

I 1960'erne blev strukturfunktionalismen kritiseret for ikke at kunne forklare sociale forandringer og konflikter. Funktionalismen sprang ud af en tid, hvor man så samfundsstrukturer i en evolutionær linje. Man mente at "vilde" var i den nederste del af udviklingen, derefter "barbarer" og i toppen "civilisation". Også religionen blev set i dette lys: animisme, polyteisme og monoteisme. Funktionalisme var et oprør mod dette, de ville forstå samfund uden historisk og teknologisk kontekst. De ønskede blot at se på strukturen. Det giver dog i følge kritiken ikke et helt billede af et samfund, da kulturen, ideologien og historiske indvikninger ikke kommer med, hvilket ifølge kritikerne er de instanser, der gør et samfund unikt.
Antropologi
Sociologiske teoriskoler
Baroniet Einsiedelsborg

Baroniet Einsiedelsborg blev oprettet som lensbaroni 1676 for Mourids Podebusk (Putbus). Einsiedelsborg var centrum for baroniet.

Baronier i Danmark
Etableret i 1676
Ophørt i 1810
Ungdomskommissionen

Ungdomskommissionen, formelt Kommissionen vedrørende ungdomskriminalitet var en dansk kommission, der blev nedsat af VK-regeringen i december 2007. 

Kommissionen havde til opgave at udarbejde en samlet gennemgang af indsaten mod ungdomskriminalitet og derefter komme med et forslag til hvordan indsatsen kan styrkes med henblik på at gøre den mere effekttiv. 

Betænkningen fra kommissionen blev fremlagt i september 2009 og fremhæver den tidlige, helhedsorienterede, tværsektorielle og sammenhængende forebyggende indsats som essentiel, hvis ungdomskriminalitet skal begrænses. Kommissionen foreslår bl.a. at styrke muligheden for at reagere, når unge under 15 år begår kriminalitet.

Medlemmer
 Politidirektør Johan Reimann (formand)
 Professor, dr.jur. Flemming Balvig
 Forstander Jens Bay
 Konsulent Ane Kristine Christensen, KL
 Kontorchef Ina Eliasen, Direktoratet for Kriminalforsorgen
 Kontorchef Nina Eg Hansen, Indenrigs- og Socialministeriet
 Afdelingschef Lars Hjortnæs, Justitsministeriet
 Advokat Gunnar Homann, Advokatrådet
 Politimester Michael Højer, Rigspolitiet
 Direktør Anne Jastrup, Danske Regioner
 Direktør Geert Jørgensen, Børnesagens Fællesråd
 Dommer Linda Lauritsen, Den Danske Dommerforening
 Retspræsident Birgitte Holmberg Pedersen, Børnerådet
 Vicestatsadvokat Eva Rønne, Rigsadvokaten
 Professor, dr.jur. Eva Smith, Det Kriminalpræventive Råd
 Kontorchef Henrik Thomassen, Ministeriet for Flygtninge, Indvandrere og Integration
 Lærer Ib Westerman Hansen

Kilder og eksterne henvisninger
 Justitsministeriet: Pressemeddelelse om kommissionens betænkning
 Ungdomskommissionens betænkning 

Etableret i 2007
Danske kommissioner
Den Danske Dommerforening

Den Danske Dommerforening er en dansk forening, hvis medlemmer er dommere ved Danmarks Domstole.

Foreningens formål er at fastholde domstolenes uafhængighed, værne om retssikkerheden, varetage dommernes interesser og fremme det kollegiale sammenhold. 

Foreningen arbejder bl.a. for at styrke domstolenes stilling i samfundet og repræsenterer dommerne i forhold til det politiske system bl.a. ved at komme med høringssvar om lovforslag og betænkninger. 

Landsdommer Mikael Sjöberg afløste i 2010 dommer Jørgen Lougart som formand for Den Danske Dommerforening.

Eksterne henvisninger 
 Den Danske Dommerforening

Dommerforening
Ejgil W. Rasmussen

Ejgil Winther Rasmussen (født 24. oktober 1936 i Hylke) er en dansk politiker, der er tidligere borgmester i Gedved Kommune i perioden 1986-2007, valgt for Venstre, samt tidligere formand for KL.

Rasmussen er søn af gårdejer Niels Rasmussen og Gudrun f. Nielsen, blev uddannet landmand og arbejdede som landbrugsmedhjælper på Island 1955-1956. Fra 1962 drev han Yding Enggård, der er hans kone, Anne Kirstines fædrene gård. 

Han gik ind i kommunalpolitik i 1978, hvor han blev indvalgt i Gedved Kommunalbestyrelse for Venstre. I 1986 blev han borgmester – en post han besad helt frem til kommunens sammenlægning med Brædstrup og Horsens Kommune i 2006. I 1990 blev han medlem af bestyrelsen for KL, i 1998 næstformand og fra 2002 til 2006 var han interesseorganisationens formand.

Ejgil W. Rasmussen har desuden været medlem af bestyrelsen for Kommunekredit, Kommune Leasing, Østjysk Energi og Dansk Energi, ligesom han har været bestyrelsesformand i KMD og Eltra. Ejgil W Rasmussen er Ridder af Dannebrog

Referencer 

Borgmestre fra Venstre
Tidligere borgmestre fra Danmark
Riddere af Dannebrog
Landmænd fra Danmark
Formænd for Kommunernes Landsforening
Kommunekredit

KommuneKredit er et kreditinstitut, der yder lån til kommuner og regioner samt kommunalt ejede fællesskaber, selskaber og institutioner. KommuneKredit kan også indgå i OPP.

KommuneKredit blev oprettet i 1899 som Kreditforeningen af Kommuner i Danmark. Lånene ydes via obligationer eller udlandslån mod kommunegaranti, og medlemmerne hæfter solidarisk. Indenrigs- og Socialministeriet fører tilsyn med og fastsætter vedtægterne for KommuneKredit.

Eksterne henvisninger 
 Kommunekredits hjemmeside

Etableret i 1899
Kommuner i Danmark
Foreninger fra Danmark
Præsidentvalget i El Salvador 2009

Et præsidentvalg blev afholdt i El Salvador 15. marts 2009. Spidskandidaterne var Rodrigo Ávila (ARENA) og Mauricio Funes (FMLN). Funes vandt valget med 51,3% af stemmerne.

Kandidater 

Partido Demócrata Cristiano havde nomineret Carlos Rivas Zamora og Merlin Peña, men trak deres nominering tilbage 2. februar 2009, efter det blev klart, at de ville have en ringe chance for at vinde valget. I samme anledning trak PCN sit kandidatur tilbage et par dage efter.

Resultater 
FMLN vandt valget med 51,3% af stemmerne, mens Arena fik 48,7%, hvilket er den første gang ARENA taber et præsidentvalg i 20 år. Et valgobservationshold, udsendt af Organisationen af Amerikanske Stater erklærede, at der ikke havde været større uheld under valghandlingen, selvom der gik rygter om, at honduranere havde afgivet stemmer på et valgsted i Torola.

Referencer 

El Salvador 2009
El Salvadors politik
Alianza Republicana Nacionalista

Alianza Republicana Nacionalista  (Nationalistisk Republikansk Alliance) (ARENA) er et salvadoransk konservativt politisk parti. Det blev grundlagt 30. september 1981 af Roberto D'Aubuisson, som opposition til den reformistiske militærjunta, der regerede El Salvador på det tidspunkt. ARENA havde præsidentposten fra 1989 til 2009. 

ARENA opstod som modsvar til oprøret startet af FMLN, der ønskede at afsætte regeringen og indsætte et statsregime, inspireret af regeringerne i det revolutionære Cuba og Sandinistisk Nicaragua. 

Partiets ideologi tror på et system med en demokratisk og repræsentativ regering, der varetager det enkelte individs rettigheder og respekterer den private ejendomsret.

Struktur 
ARENA er opelt i 8 sektorer: Landbrug, Landmænd, Erhverv, Kvinder, Ungdom, Professionelle of Brødre udenfor.

Den øverste autoritet i partiet er Comité Ejecutivo Nacionalista (COENA), der beståt af 13 medlemmer. Medlemmerne bliver valgt på den årlige generalforsamling, af medlemmer af ARENA fra hele landet.

Præsidenter fra ARENA 
 Alfredo Cristiani (1989 – 1994)
 Armando Calderón Sol (1994 – 1999)
 Francisco Flores Pérez (1999 – 2004)
 Antonio Saca (2004 – 2009)

Referencer 

Politiske partier i El Salvador
Etableret i 1981
Fine & Mellow

Fine & Mellow Productions A/S er et dansk film- og tv-produktionsselskab.

Selskabet blev grundlagt i 2002 og ejes af Thomas Gammeltoft (66%) og Nordisk Film (33%). Det producerer både spillefilm og tv-dramatik efter en ambition om både at underholde og levere gode fortællinger.

Produktioner 
 Rembrandt (2003)
 Kinamand (2005)
 Mørke (2005)
 Rene hjerter (2005)
 Fidibus (2006)
 Frygtelig lykkelig (2008)
 Lulu & Leon (2009)

Eksterne henvisninger 
 Fine & Mellows hjemmeside

Referencer 

Etableret i 2002
Filmselskaber fra Danmark
Tv-produktionsselskaber fra Danmark
Parlamentsvalget i El Salvador 2009

Der blev afholdt parlamentsvalg i El Salvador 18. januar 2009. Det venstreorienterede parti Frente Farabundo Martí para la Liberación Nacional (FMLN) forventedes, for første gang, at vinde flest sæder mod det nationalistiske konservative Frente Farabundo Martí para la Liberación Nacional (ARENA). AREBA gik 1 procentpoint tilbage, og mistede dermed 2 sæder siden sidste valg, mens FMLN gik 2,9 procentpoint frem og vandt 35 sæder, 3 flere end ved sidste valg.

Resultater

Referencer 

El Salvador 2009
El Salvadors politik
Hamad ibn Isa Al Khalifa

Sheik Hamad ibn Isa Al Khalifah (født 28. december 1950 i Riffa i Bahrain) er konge af Bahrain siden 2002 efter at have været landets emir fra 1999. Han er søn af Isa ibn Salman Al Khalifah, landets tidligere emir.

Han tog sin ungdomsuddannelse ved en privatskole i Cambridge i England og studerede senere på militærakademier i Storbritannien og USA.  

Al Khalifah er meget interesseret i at bevare kulturarv og dyrker sine hobbyer falkejagt, golf, lystfiskeri, tennis og fodbold. Hans store interesse for araber (hesterace) gjorde, at han oprettede Amiri-staldene i juni 1977. De blev registreret i World Arabian Horse Organisation (WAHO) i september 1978.

Regent 
Efter at have fulgt sin far som Bahrains monark i marts 1999 iværksatte Al-Khalifah flere politiske reformer. Alle politiske fanger blev løsladt, kvinder fik stemmeret, der blev afholdt parlamentsvalg og foretaget en grundlovsændring. Reformerne blev beskrevet af Amnesty International som "en historiske periode for menneskerettighederne". Bahrain var tidligere anset som et emirat og blev kaldt en "stat", men blev erklæret kongedømme i 2002.

Familie 
Al Khalifah har fire hustruer. Førstehustru er Sheikha Sabika bint Ebrahim al-Khalifah. De har fire børn:

 HKH Sheik Salman bin Hamad bin Isa al-Khalifah, kronprins af Bahrain, født 21. oktober 1969
 HKH Sheik Abdullah, født 30. juni 1975
 HKH Sheik Khalifah, født 4. juni 1977
 HKH Sheik Najla, født 20. maj 1981 

Kongens andre hustruer har født fire sønner og fire døtre.
 
Kongens sjette søn, Sheik Faisal ibn Hamad al-Khalifah (født 12. februar 1991), døde i en bilulykke 13. januar 2006.

Referencer

Eksterne kilder/henvisninger 

 Bahrains ambassade i USA om kongen og monarkiet
 Abdulhadi Khalaf: The New Amir of Bahrain: Marching Sideways (2000)
 Abdulhadi Khalaf: The King’s Dilemma: Obstacles to Political Reforms In Bahrain  (2003)
 Dr. Steven Wright: Generational change and elite-driven reforms in the Kingdom of Bahrain (2006)
 Marc Pellas: Bahrian: The Royals rule i Le Monde diplomatique (2005)

Emirer af Bahrain
Konger af Bahrain
Muslimske monarker
Personer fra Bahrain
Studielektor

En studielektor er en lektor med særlige tilsyns-, vejlednings- og konsulentopgaver.

En studielektor varetager særlige opgaver ved siden af sin undervisning ved en højere uddannelsesanstalt.
Ansættelsesmyndigheden er Undervisningsministeriet, og virkefeltet er HF, gymnasium eller seminarium. Desuden findes stillingsbetegnelsen studielektor på universiteterne.

I forbindelse med HF og gymnasier er studielektoren i et givet fag vejleder og tilsynsførende med uddannelse af pædagogikumkandidater samt fagkyndig ekspertise for rektor.

I forbindelse med læreruddannelsen er studielektorer at betragte som ministeriets centrale fagkonsulenter.

På universiteterne er studielektorer heltidsansatte undervisere uden forskningsforpligtelse. 

En studielektor har opgaver relateret til undervisningsfag i modsætning til en inspektor, der har administrative opgaver.

Eksterne henvisninger og referencer 

Stillingsbetegnelser inden for uddannelse
Titler
Lektorer
Fritidsklub

En fritidsklub er en pasningsordning for børn efter skoletid med pædagoguddannet personale, men det kan også være et arrangement på en bestemt ugedag. Betegnelsen er delvist ensbetydende med fritidshjem, der altid virker dagligt.

Fritidsklubbers drift sker i kommunalt regi, oprindelig i henhold til bistandslovens (1976-98) bestemmelser. Fritidsklubberne har senere fået konkurrence fra skolefritidsordninger, SFO'er, ved de enkelte skoler.

Se også 

Pædagogik
Kulsyrepatron

En kulsyrepatron er en lille gasflaske der indeholder kuldioxid, (CO2). Ordet benyttes ofte i forbindelse med de små gasflasker der benyttes i en selvoppustelig redningsvest eller en danskvandsmaskine.

Gasbeholdere
Max Jakobson

Max Jakobson (født 30. september 1923 i Vyborg, Finland, død 9. marts 2013 i Helsinki) var en finsk journalist, diplomat, politiker og forfatter.

Karriere 
Han begyndte at arbejde som journalist ved BBC's finsksprogede redaktion efter krigsafslutningen i 1945. Han havde under krigen deltaget i forsvaret af Finland på det Karelske næs. Derefter gik han i avisen Uusi Suomis tjeneste og arbejdede som dennes korrespondent i London 1948–1953. Han kom derefter til det finske udenrigsministerium, hvor han virkede i årene 1953–1974. Under sin tid i udenrigsministeriet var han blandt andet chef i den politiske afdeling 1962–1965 og Finlands ambassadør i Stockholm 1972-1974. Efter sin diplomatiske karriere gik han over til en karriere i forretningslivet, hvor han var virksom til 1984. Efter Estlands selvstændighed blev han formand for en international kommission til undersøgelse af forbrydelser mod menneskeheden udøvet under den nazistiske og kommunistiske besættelse af landet.

Max Jakobson tilhørte i lang tid præsident Urho Kekkonens inderkreds. På grund af sit flydende engelsk fungerede Jakobson som præsidentens personlige tolk og rådgiver under mange statsbesøg. Han var tillige den eneste person, hvis kritik og synspunkter præsident Kekkonen tog til sig.

Max Jakobson var i 1971 kandidat til posten som FNs generalsekretær, men blev angiveligt vraget på grund af modstand fra Sovjetunionen.

Trods en lang karriere i magtens korridorer holdt Max Jakobson sig altid uden for de politiske partier.

Litteratur af Max Jakobson (på svensk) 

I de senere år gjorde Jakobson takket være sin lange diplomatiske karriere kendt som forfatter af historiske værker og om sit diplomatiske liv. Mange af hans bøger er blevet oversat til andre sprog, blandt andet svensk:
 Den finländska paradoxen. Linjer i Finlands utrikespolitik 1953-1965 (Stockholm 1982); 
 Trettioåttonde våningen. Hågkomster och anteckningar 1965-1971 (Stockholm 1983); 
 Finlands väg 1899-1999 : från kampen mot tsarväldet till EU-medlemskap (1999)
 Våldets århundrade (2001)
 År av fruktan och hopp (2002)
 Bokslut (2004)

Hædersbevisninger 
Max Jakobson blev i 2002 tildelt den estiske præsidents hædersbevisning Maarjamaa Risti I klassi teenetemärk (Terra Mariana-korsets fortjenestemærke af 1. klasse = højeste grad).

Noter

Eksterne henvisninger 
 Kommissionen til undersøgelser af krigsforbrydelser mod den estiske befolkning  på historycommission.ee 
 Om Max Jakobson kommissionen  på mnemosyne.ee 
 GP: Max Jakobson død på gp.se/nyheter 

Diplomater
Journalister fra Finland
Faglitterære forfattere fra Finland
Politikere fra Finland
Personer fra Vyborg
Slaget ved Kap St. George

Slaget ved Kap St. George var et søslag i Stillehavskrigen under 2. Verdenskrig, som blev udkæmpet den 26. november 1943 i farvandet mellem Cape St. George, New Ireland, og Buka (nu en del af provinsen Nordlige Salomonøer i Papua Ny Guinea). Det var det sidste søslag mellem overfladeskibe under Felttoget på Salomonøerne.

Baggrund 
Amerikanerne havde landsat tropper på Bougainville den 1. november 1943. Dette udgjorde en trussel mod den japanske base på Buka mod vest, og 900 japanske soldater gik om bord på destroyerne Amagiri, Yugiri og Uzuki og sammen med destroyerne Onami og Makinami under kommando af orlogskaptajn Kiyoto Kagawa sendt af sted for at forstærke garnisonen.

De amerikanske flåde hørte om konvojen og sendte fem destroyere – USS Charles Ausburne, Claxton, Dyson, Converse og Spence af sted under kommando af kaptajn Arleigh Burke for at opfange den.

Slaget 
De japanske destroyere landsatte de 900 tropper og forsyninger og modtog et tilsvarende antal søfolk, som tropperne afløste, og skibene var på vej tilbage til Rabaul da de omkring kl. 1.40 blev opdaget på radar af de amerikanske krigsskibe. Overlegen radar gjorde det muligt for de amerikanske skibe at nærme sig og afskyde deres torpedoer omkring kl. 1.55, inden de blev opdaget af japanerne. Onami blev ramt af adskillige torpedoer og sank straks. Makinami blev ramt af en torpedo og beskadiget, hvorefter den blev sænket med kanonild. Transportdestroyerne flygtede i forskellig retning. Burke forfulgte Yugiri og sænkede den omkring kl. 3.30.

Efterspil 
Slaget markerede afslutningen på Tokyo Express og afslutningen på den japanske modstand i Salomonøerne og var samtidig en succes for de allieredes bestræbelser på at opnå overlegenhed i kamp om natten ved hjælp af radar. Der var ingen søslag i Stillehavet, før slaget om Marianerne og Palau begyndte med invasionen af Saipan i juni 1944.

Minder 
Den amerikanske missilkryser USS Cape St. George, der blev taget i brug i 1993, blev opkaldt efter dette slag.

Noter

Referencer

Eksterne kilder 
 
 
 Beskrivelse ved Vincent O'Hara
 Slagorden
 WW2DB: Solomons Campaign

Kap St. George
Frederik Thaae

Frederik Thaae (født 5. juli 1978) er en dansk komponist, producer og musiker.

Frederik Thaae har stiftet bandet A Kid Hereafter, hvori han er forsanger, samt grindcore-sideprojektet A Kid Hereafter in the Grinding Light.

Frederik Thaae blev i oktober 2009 udnævnt til landets første bykomponist i et nyt forsøg som Statens Kunstfonds Tonekunstudvalg og Roskilde Kommune gennemførte.

Referencer

Eksterne henvisninger 
 

Personer fra Frederiksberg
Personer fra Roskilde
Komponister fra Danmark
Musikproducere fra Danmark
Musikere fra Danmark
The Late Shift

The Late Shift er en amerikansk tv-film fra 1996 instrueret af Betty Thomas efter manuskript af George Armitage og Bill Carter, hvis bog manuskriptet er baseret på.

Handling 
Filmen handler om David Lettermans og Jay Lenos kamp for at efterfølge Johnny Carson som vært i det populære aftenshow Tonight Show på NBC.

Medvirkende 
 Kathy Bates som Helen Kushnick
 John Michael Higgins som David Letterman
 Daniel Roebuck som Jay Leno
 Bob Balaban som Warren Littlefield
 Ed Begley, Jr. som Rod Perth
 Peter Jurasik som Howard Stringer
 Treat Williams som Michael Ovitz
 Rich Little som Johnny Carson
 Aaron Lustig som Paul Shaffer

Priser og nomineringer 
The Late Shift blev nomineret til syv Emmy Awards, bl.a. for Outstanding Made for Television Movie. Kathy Bates vandt en Golden Globe og en Screen Actors Guild Award for sin rolle som Helen Kushnick.

Instruktør Betty Thomas vandt en Directors Guild of America Award for "Outstanding Directorial Achievement in Dramatic Specials".

Se også 
 The Late Show with David Letterman

Ekstern henvisning 
 
 The Late Shift på Youtube

Amerikanske film fra 1996
Tv-film fra USA
Kathy Bates

Kathleen Doyle "Kathy" Bates (født 28. juni 1948) er en amerikansk skuespiller og instruktør, kendt for sine roller i film som Misery, Stegte grønne tomater og About Schmidt.

For sin rolle i Misery vandt Bates en Oscar for bedste kvindelige hovedrolle og en Golden Globe Award. I 1991 blev hun for sin rolle i Stegte Grønne tomater nomineret til en BAFTA Award og Golden Globe, som hun efter endnu en nominering i 1996 vandt for sin rolle i The Late Shift. Yderligere nomineringer til Oscars og Golden Globe Awards fik hun for sine anmelderoste roller i film som Primary Colors, Annie og About Schmidt.

Udvalgt filmografi 
 Misery (1990)
 Stegte grønne tomater (1991)
 Angus (1995)
 The Late Shift (1996)
 Titanic (1997)
 Primary Colors (1998)
 Annie (1999)
 Rat Race (2001)
 American Outlaws (2001)
 About Schmidt (2002)
 Failure to Launch (2006)
 Revolutionary Road (2008)
 The Blind Side (2009)

Eksterne henvisninger 

 

Filmskuespillere fra USA
Oscar for bedste kvindelige hovedrolle
Skuespillere fra Tennessee
William Penn

William Penn (født 14. oktober 1644 i London, død 30. juli 1718 i Ruscombe, Berkshire) var en engelsk kvæker. 

Penn studerede i Oxford i årene 1660 til 1662, men blev 1662 bortvist fra universitetet, der blev domineret af anglikanere. 1666 vendte han tilbage til familiens gods i Irland, hvor han tilsluttede sig den radikale kvækerbevægelse. I 1681 grundlagde han den nordamerikanske stat Pennsylvania som fristed for religiøst forfulgte. Penn var fortaler for religionsfrihed og udarbejdede flere forfatningsudkast, der omfattede demokratisk valgte lovgivende parlamenter. Allerede i 1697 udkastede han de første tanker om en samling af de britiske kolonier i Nordamerika.

Referencer

Eksterne henvisninger 

Kvækere
Personer fra London
Personer i kirkehistorien
Briter i 1600-tallet
Briter i 1700-tallet